Falcon 1

D'Falcon 1 war eng zweestufeg Drorakéit, déi vun der Firma SpaceX entwéckelt gouf. Den éischte Start vun enger Falcon 1 war de 24. Mäerz 2006 vun der Insel Omelek am Pazifik, war awer kuerz dono mat engem Ofstuerz vun der Rakéit um Enn. Eréischt de véierte Fluch vum 28. September 2008 war erfollegräich, de fënefte Fluch vum 14. Juli 2009 hat eng kommerziell Notzlaascht an de Weltraum bruecht. D'Falcon 1 war soumat déi éischt privat entwéckelt Rakéit, déi Notzlaaschten an e stabilen Äerdorbit transportéiere konnt. Weider Starte goufe keng gemaach, d'Weiderentwécklung zum Typ Falcon 1e an zu der Falcon 5 gouf vun SpaceX ausgesat, fir sech op Falcon 9 ze konzentréieren.

 Geschicht 
mini|Falcon 1 an enger Wierkshall
mini|Falcon 1 op der Startplattform zu Vandenberg AFB
Déi 90 Milliounen US-Dollar Entwécklungskäschte vun der Falcon 1 goufen net wéi normal ëffentlech, mä privat finanzéiert. Déi béid Éischtstarts vun der Rakéit goufen allerdéngs vum US-Verdeedegungsministère gebucht, fir nei an den USA fabrizéiert Drorakéiten fir d'Agentur DARPA z'erprouwen. 
mini|Éischten erfollegräiche Start vun der Falcon 1

D'Falcon 1 war de liichtsten Dréier vun der Falcon-Famill. Op der Grondlag vun der Falcon 1 gouf spéider déi vill méi staark Falcon 9 entwéckelt.

 Technik 
D'Falcon 1 war eng zweestufeg, mat flëssegem Sauerstoff a Rakéitekerosin (RP-1) ugedriwwe Rakéit. D'Rakéit sollt zu 80 % recycléierbar sinn an e Fluch an eng niddreg Äerdëmlafbunn fir 6,7 Milliounen Dollar erméiglechen. Dozou sollt déi éischt Stuf vun der Falcon 1 mat Hëllef vu Fallschiermer op d'Äerd zeréckbruecht ginn, wou si no enger Inspektioun fir de nächste Start zur Dispositioun stoe sollt. Leider gouf bei de fënnef Flich kee Versuch fir eng Biergung ënnerholl. Déi zweet Stuf vun der Rakéit war net méi ze fannen.

D'Längt vun der Falcon 1 war 21,3 m, den Duerchmiesser 1,7 m, d'Startgewiicht 27.200 kg. Dat vu SpaceX selwer entwéckelt Merlin-Dreifwierk hat beim Start e Schub vun 318 kN. Déi éischt Stuf hat eng Brenndauer vun 169 Sekonnen an hat d'Rakéit op eng Héicht vun 90,3 km bruecht. Fënnef Sekonnen no der Stufentrennung hat déi zweet Stuf gezünnt, déi dann no 552 Sekonnen ausgebrannt war an d'Rakéit op eng Héicht vun zirka 405 km brénge konnt. Och dat Kestrel-Dreifwierk vun der zweeter Stuf gouf vun SpaceX entwéckelt. Déi maximal Notzlaascht war 670 kg, déi an eng Ëmlafsbunn mat 200 km Héicht bei engem Start vu Cape Canaveral bruecht konnt ginn. Déi maximal Héicht bei engem direkten Aussetze vum Transportmëttel war 700 km bei 240 kg a gläicher Startplaz.

 Asätz 
Ufanks war den éischte Start vun der Falcon 1 fir September 2004 geplangt, ass awer méifach verréckelt ginn. Och der éischte, fest agesate Startversuch de 26. November 2005 hat misse wéinst technesche Problemer verréckelt ginn. Den nächste Startversuch vum 19. Dezember 2005 hat kuerz virum Ofhiewe wéinst von Schied am Dreifstofftank vun der éischter Stuf ofgesot misse ginn. Dorophin sollt d'Rakéit den 9. Februar 2006 starten, wat dann och nees verréckelt gouf.

De Start war dann de 24. Mäerz 2006 um 22:30 Auer UTC, a gouf mat engem Crash vun der Rakéit beennd. No éischten Analyse war e Lach am Dreifstoffsystem d'Ursaach fir den Ofstuerz. D'Rakéit war plangméisseg, bei T+25s (25 Sekonnen nom Zünde vum Haaptdreifwierk) gestart. Spéider hat sech erausgetallt, datt e Feeler wärend der Virbereedung vun der Rakéit fir d'Dreifstofflach verantwortlech war. Bei hirem éischte Fluch hat d'Rakéit de militäreschen Mikrosatellit FalconSat-2 fir d'US Air Force a fir d'DARPA u Bord, déi 8 Milliounen US-Dollar fir de Start bezuelt haten.Pad Processing Error Doomed Falcon 1

Den zweete Fluch hat keng Satellitenotzlaascht, mä nëmmen Instrumenter fir d'Iwwerwaache vun der Rakéit. Dëse Fluch war den 21. Mäerz 2007, hei hat déi zweet Stuf e Problem a konnt d'Ëmlafbunn net erreechen. Trotz de Problemer hat SpaceX den zweete Fluch als erfollegräichen Testfluch ugesinn a war bereet, de kommerzielle Betrib opzehuelen.SpaceX gives update on Falcon test flight results, 28. Mäerz 2007

Beim drëtte Fluch am Januar 2008 sollt d'Rakéit als Haaptnotzlaascht den US-amerikanesche Militärsatellit TacSat 1 an d'Äerdëmlafbunn transportéieren, dee war awer duerch déi dacks Startverrécklungen an der Tëschenzäit ze al ginn a gouf net op dësem Fluch gestart. Amplaz gouf de Start vun den dräi experimentelle Satellitten Trailblazer, NanoSail-D an PreSat souwéi e Weltraumbegriefnes op dësem Fluch duerchgefouert.Spacetoday.net: Report: Pentagon cancels TacSat-1 launch (18. August 2007) Et koum awer zu enger Kollisioun vun de béide Stufen wärend der Stufentrennung an zum Enn zu einem Versoe vun der Uewerstuf.

De véierte Fluch vum 28. September 2008 hat eng 170 kg schwéier Aluminium-Notzlaaschtattrapp erfollegräich an eng 644 mol 621 Kilometer héich Ëmlafbunn bruecht. Et war domat den éischte private Satellittentransport vun enger Flëssegkeetsrakéit.Spiegel.de: Privatrakete "Falcon 1" endlich im All

De fënnefte Fluch vum 14. Juli 2009 hat erfollegräich den 180 kg schwéiere malayseschen Äerdobservatiounssatellit RazakSat an eng Äerdëmlafbunn transportéiert.Spaceflight Now: Commercial launch of SpaceX Falcon 1 rocket a success

 Falcon 1e 
Nom éischte kommerziell erfollegräiche Start hat SpaceX de 6. August 2009 bekannt ginn, datt d'Falcon 1 duerch d'Falcon 1e ersat géif ginn an hiren éischte Start fir Enn 2010 sollt sinn. D'Versioun 1e sollt méi eng grouss Notzlaaschtverkleedung hunn.

Am Januar 2011 hat SpaceX beschloss, d'Entwécklung vun der Falcon 1e anzestellen an déi verbleiwend Opträg op fräi Kapazitéite vun der Falcon 9 ëmzebuchen.

 Technesch Daten 
 Version Falcon 1 Falcon 1e Éischt Stuf 1 × Merlin-1 1 × Merlin-1D Zweet Stuf 1 × Kestrel 2 1 × Kestrel 2 Héicht (maximal) (m) 23,8 27,4 Duerchmiesser (m) 1,7 1,7 Schub (um Buedem) (kN) 345 zirka 622http://www.bernd-leitenberger.de/falcon9.shtml Bernd Leitenberger: Die Falcon 9, Gekuckt: 23. Mee 2012 Startmass (t) 27,670 44,985 NutzlastverkleidungDuerchmiesser (m) 1,5 1,71 Notzlaascht (LEO) (kg) 420(och Flch no SSOmat liichter Notzlaascht méiglech) 1100(no SSO: 550) Notzlaascht (GTO) (kg) - - Präis (Mio. US-Dollar) 7,9 9,1

 Startlëscht 
Dëst ass eng vollstänneg Startlëscht vun der Rakéit Falcon 1. Stand vun der Lëscht: 4. Mäerz 2013.
 Laf. Nr. Datum (UTC) Typ Startplaz Notzlaascht Aart vun der Notzlaascht Notzlaascht a kg (brutto¹) Orbit² Bemierkungen124. Mäerz 2006Falcon 1OmelekFalconSat-2Technologieerproufsatellit21 kgLEO MësserfollegFeeler an der 1. Stuf, Ofstuerz vun der Rakéit221. Mäerz 2007Falcon 1OmelekDemoSatDemonstratiounsnotzlaaschtk. A.LEO MësserfollegFeeler an der 2. Stuf. Rakéit erreecht 289 km Héicht an eng Vitess vu 5,1 km/s
Gëtt vu SpaceX selwer als Deelerfolleg bezeechent, well ee genuch Date fir operationell Flich sammele konnt.33. August 2008Falcon 1OmelekTrailblazer, NanoSail-D, PreSat, Celestis 07Technologieerprouwung, Sonnesegel, Technologieerprouwung, Weltraumbegriefnes170 kgLEO MësserfollegKollisioun vun éischter an zweeter Stuf, dorophin Versoe vun der 2. Stuf428. September 2008Falcon 1OmelekDemoSatDemonstratiounsnotzlaascht165 kgLEOErfolleg514. Juli 2009Falcon 1OmelekRazakSATÄerdobservatiounssatellit~180 kgLEOErfolleg

¹ Bruttogewiicht, d. h. Mass vun der Notzlaascht inklusiv Adapter, Gehäis asw.

² Net zwangsleefeg den Zilorbit vun der Notzlaascht – mä d'Bunn op där d'Notzlaascht vun der Uewerstuf ausgesat sollt ginn.

 Um Spaweck 

 Bernd Leitenberger: Falcon 1
 Norbert Brügge: Falcon-I
 Bernd Leitenberger: Artikel iwwer d'Starts vun de Falcon Rakéiten

Kategorie:Rakéiten
Kategorie:Raumfaart
Kategorie:SpaceX